

  **REPUBLIKA HRVATSKA**

**BRODSKO-POSAVSKA ŽUPANIJA**

 **OPĆINA REŠETARI**

KLASA: 112-01/25-01/01

URBROJ: 2178-18-02/01-25-1

Rešetari, 4. ožujak 2025. godine

Na temelju provedbe programa javnih radova **Revitalizacija javnih površina, briga o kulturnoj baštini, zaštita i očuvanje prirode na području Općine Rešetari** Hrvatskog zavoda za zapošljavanje, a financiranih sredstvima Europskog socijalnog fonda, Općina Rešetari objavljuje

**JAVNI POZIV**

**za prijavu kandidata za javni rad**

**za provedbu Programa Revitalizacija javnih površina,**

**briga o kulturnoj baštini, zaštita i očuvanje prirode na području Općine Rešetari**

**Projekt: Revitalizacija javnih površina, briga o kulturnoj baštini, zaštita i očuvanje**

 **prirode na području Općine Rešetari**

Broj izvršitelja: 2

Trajanje javnih radova: 6 (šest) mjeseci

**Opis posla koji će obavljati radnik zaposlen u javnom radu**

Izvođenje radova na zapuštenim nerazvrstanim cestama i poljskim putovima na području općine Rešetari, uređenje tematskih turističkih staza, uređenje i zaštita kulturnih dobara, arheoloških nalazišta, kao i uređenje i očuvanje prirodnih izvorišta pitke vode kao što su: krčenje i uređenje zapuštenih cestovnih pojasa uz nerazvrstane ceste i poljske putove. Kao priručni alat radnici koriste, lopate, sjekire, sjekače i drugi odgovarajući priručni alat koji osigurava općina Rešetari vlastitim sredstvima. Uređenje kanala jaraka uz nerazvrstane ceste koje svojim zahvatom ne može učiniti stroj kao i priručni alat radnici koriste lopate, štihače, građevinska kolica i drugi priručni alat koji je potreban, a osigurava ga općina vlastitim sredstvima. Krčenje raslinja i uređenje propusta na okretištima uz poljske putove i nerazvrstane ceste o kojima je dužna skrbiti općina Rešetari. Radnici kao priručni alat koriste tzv. trimere, ručne kose, lopate i sličan priručni alat koji osigurava općina Rešetari vlastitim sredstvima. Uređenje prirodnih izvorišta pitke vode za korištenje kao i razvijanje turizma u općini Rešetari. Uređenje i zaštita arheoloških nalazišta i kulturnih dobara na lokalitetu Lipanovac-Pustošina (Grgurevo) u naselju Drežnik. Uređenje i zaštita arheološkog nalazišta pokraj stare crkve u naselju Zapolje. Ostali poslovi za koje se pokaže potreba, a izvršitelji u okviru svojih vještina, znanja i kvalifikacije to mogu obaviti. Prema zakonu o zaštiti i očuvanju kulturnih dobara određena je preventivna zaštita arheološkog nalazišta Lipanovac-Pustošina u naselju Drežnik koji treba očistiti i urediti kao zaštićeno kulturno dobro. Lokalitet je smješten na povišenom platou koji je okružen potokom Adžamovka i potokom Daždevik. Preventivno je zaštićen arheološki lokalitet P-4286.Zaštitni arheološki lokalitet u naselju Zapolje pokraj stare crkve u Zapolju čk.br. 781/3, 781/2 sve u k.o. Brđani.

Prijaviti se mogu :

1. osobe u nepovoljnom položaju na tržištu rada, bez obzira na duljinu prijave u Evidenciji: roditelji sa 4 i više malodobne djece, roditelji djece s teškoćama u razvoju, roditelji djece oboljele od malignih bolesti, roditelji udovci i roditelji djeteta bez upisanog drugog roditelja, osobe s invaliditetom, žrtve trgovanja ljudima, žrtve obiteljskog nasilja, azilant i stranac pod supsidijarnom, odnosno privremenom zaštitom kao i članovi njegove obitelji, liječeni ovisnici, povratnici s odsluženja zatvorske kazne unazad 6 mjeseci od dana podnošenja zahtjeva, osobe uključene u probaciju, pripadnici romske nacionalne manjine, beskućnici/e, hrvatski povratnici/useljenici iz hrvatskog iseljeništva, hrvatski branitelji, djeca poginulih i nestalih hrvatskih branitelja

2. Korisnici zajamčene minimalne naknade sukladno važećem Zakonu o socijalnoj skrbi (dalje u tekstu: ZSS), prijavljeni u Evidenciju.

3. Osobe prijavljene u Evidenciju dulje od 24 mjeseca

4. osobe uključene u Program POSAO+

Prijave se podnose putem prijavnice osobno ili preporučenom pošiljkom na adresu: Općina Rešetari, Vladimira Nazora 30, 35403 Rešetari, obvezno uz naznaku „JAVNI POZIV za prijavu kandidata za javni rad za provedbu Programa Revitalizacija javnih površina, briga o kulturnoj baštini, zaštita i očuvanje prirode na području Općine Rešetari“.

Uz prijavu potrebno je priložiti presliku osobne iskaznice te dokaz o pripadnosti ciljnoj skupini.

Rok za dostavu prijava je 8 dana od dana objave javnog poziva na Hrvatskom zavodu za zapošljavanje

PROČELNICA

 Monika Starčević